
ВЪТРЕШНИ ПРАВИЛА
ЗА УПРАВЛЕНИЕ НА ЦИКЪЛА НА
ОБЩЕСТВЕНИ ПОРЪЧКИ 

В ЦСОП –ГРАД ПАЗАРДЖИК
ГЛАВА ПЪРВА
ОБЩИ ПОЛОЖЕНИЯ
Раздел І
ОБХВАТ
Чл. 1. Настоящите правила за управление на цикъла на обществените поръчки в ЦСОП – град Пазарджик са утвърдени от Директора на ЦСОП - гр. Пазарджик на основание чл. 244, ал. 1 от Закона за обществени поръчки с цел да се създаде реда и условията за : 

1. Прогнозиране на потребностите от възлагане на обществени поръчки; 

2. Планиране провеждането на обществените поръчки, като се отчете времето за подготовка, провеждане на процедурите и сключване на договорите; 

3. Определяне на служителите, отговорни за подготовката на поръчката и реда за осъществяване на контрол върху тяхната работа, включително и възлагане на външни лица при условията и по реда на чл.44 от ЗОП; 

4. Получаването и съхраняването на заявления за участие, оферти , реда за определяне на състава и начина на работа на комисията за извършване на подбор на кандидатите и участниците, за разглеждане и оценка на офертите ;

5. Сключване на договорите; 

6. Проследяване изпълнението на сключените договори и за приемане на резултатите от тях; 

7. Действия при обжалване на процедура; 

8. Провеждане на въвеждащо и поддържащо обучение на лицата, ангажирани с управлението на цикъла на обществените поръчки; 

9. Документиране на всеки етап от цикъла на обществените поръчки; 

10. Архивиране на документите, свързани с управлението на цикъла на обществените поръчки; 

11. Поддържане на профила на купувача и профила на Възложителя на Централизираната автоматизирана информационна система „Електронни обществени поръчки“ (ЦАИС ЕОП). Чл. 2. (1) При разработването на вътрешните правила са спазени изискванията на: 

1. Закон за обществените поръчки (ЗОП); 

2. Правилник за прилагане на Закона за обществените поръчки (ППЗОП); 

3. Закон за предучилищното и училищното образование; 

4.Вътрешни правила за организация на работата в ЦСОП – гр. Пазарджик;

5. Правилник за вътрешния трудов ред.
(2) Провеждането и възлагането на обществени поръчки е в съответствие с принципите на: 

1. Равнопоставеност и недопускане на дискриминацията; 

2. Свободна конкуренция; 

3. Пропорционалност; 

4. Публичност и прозрачност.
(3) Вътрешните правила се прилагат при извършване на строителство, доставки, осъществяване на услуги или провеждане на конкурс за проект, при реализирането на 
проекти по национални програми или проекти финансирани  със  средства  от европейските фондове, по реда на ЗОП.

Чл. 3. Директорът на ЦСОП – гр. Пазарджик е Възложител по смисъла на чл. 5, ал. 2, т. 9 от Закона за обществените поръчки. Целта на настоящите правила е да  създадат условия за законосъобразно разходване на бюджетни средства в ЦСОП -  гр. Пазарджик.
Чл. 4. Вътрешните правила се прилагат от всички длъжностни лица, които имат задължения  и отговорности по изпълнението на дейностите,свързани с възлагането на обществените поръчки.

Чл.5. (1) В съответствие с чл. 25 от ППЗОП, прогнозирането на обществените поръчки включва установяване на броя и вида на обществените поръчки съобразно очакваните потребности и финансовия ресурс, който Възложителят предвижда да осигури за съответната календарна година. 

(2) При прогнозиране на обществените поръчки с периодично или възобновяемо изпълнение, задължително се вземат под внимание вече сключените договори и периодите, в които Възложителят е обезпечен с необходимото строителство, доставки и услуги.
Раздел ІІ
ДЛЪЖНОСТНИ ЛИЦА, ОТГОВАРЯЩИ ЗА ПРОВЕЖДАНЕТО НА ПРОЦЕДУРИТЕ ПО ОБЩЕСТВЕНИ ПОРЪЧКИ
Чл. 6. Директор – Възложител на обществената поръчка:
1. Отговаря за цялостна защита на интересите на ЦСОП - гр. Пазарджик и упражнява правата на Възложител при провеждане на процедурите за възлагане на обществени поръчки по Закона за обществените поръчки .
2. Подписва документацията изготвена за откриване на процедурата , утвърждава изготвената документация и обявлението за обществената поръчка при открита процедура и процедура ,,публично състезания подготвена за публикуване в ЦАИС ЕОП, подписва обявата и/или поканите при директно договаряне,  след тяхното съгласуване по реда, определен в настоящите вътрешни правила .

3. Подписва заповедта за назначаване на комисия за отваряне, оценка и класиране на постъпилите оферти в ЦАИС за конкретната процедура.

4. Утвърждава протокола и доклада от работата на комисията, назначена за отваряне и оценка на постъпилите оферти.

6. Подписва решението за класиране и определяне на изпълнител на обществената поръчка, респективно – решение за прекратяване на процедурата.
7. Подписва договора за възлагане на обществена поръчка.
8. Контролира хода на провеждане на процедурата и работата на комисията.
Чл. 7. Главният счетоводител на ЦСОП - гр. Пазарджик отговаря за точното спазване на законите и законосъобразността на поеманите задължения и извършваните разходи в ЦСОП - гр. Пазарджик.
    1. Полага втори  подпис върху  всички договори за възлагане на обществена поръчка.

     2. При  извършване на разплащане по договора се произнася по съответствието на разхода с поетото задължение.
3. Контролира своевременното внасяне и връщане на гаранцията за изпълнение 
4. Контролира финансовото изпълнение на договорите.

        5. За процедури на директно договаряне и с покани : 

1. Подрежда по входящи номера и съхранява  получените оферти  и ги предава на председателя на комисията преди разглеждането им.
2. Обезпечава  извеждането с номер на изготвяните документи във връзка с процеса по стартиране и провеждане на процедури за възлагане на обществени поръчки - протоколи, заповеди, писма и документации, съгласно реда установен с настоящите вътрешни правила.

Чл. 8. Длъжностните  лица, отговорни за контрола по изпълнение на сключените договори за изпълнение на ОП упражняват непосредствен контрол по изпълнение на конкретната поръчка и носят административна отговорност при установени нарушения по реализация на възложения му за контрола договор.

.

ІІІ. ПЛАНИРАНЕ НА ОБЩЕСТВЕНИТЕ ПОРЪЧКИ
 Чл. 9.   Планирането на обществените поръчки се извършва преди разработването на проекта на бюджета на центъра за съответната финансова година въз основа на представените от гл.счетоводител мотивирани заявки за необходимост от строителни дейности, доставка на стоки и  предоставяне на услуги. 
Чл.10. Допуска се възлагане на обществени поръчки,  в случай на възникнала необходимост, която по обективни причини не е била известна и не е могла да бъде предвидена при планирането. Обществена поръчка се извършва и когато  ЦСОП  получава финансиране от  други източници – целево от МОН, национални и европейски програми.

                ІV. ОПРЕДЕЛЯНЕ СТОЙНОСТТА НА ПОРЪЧКАТА

Чл.11  Приблизителната стойност на поръчката се определя от гл. счетоводител по реда на прогнозна цена и определя вида на процедурата.  

ГЛАВА ВТОРА


Раздел І
ОРГАНИЗАЦИЯ НА ПРОВЕЖДАНЕ НА ПРОЦЕДУРИ ЗА ВЪЗЛАГАНЕ НА ОБЩЕСТВЕНИ ПОРЪЧКИ ПО ЗОП

Чл.12. Възложителят е длъжен да проведе процедура за възлагане на обществена поръчка, винаги когато са налице законовите предпоставки в Закона за обществените поръчки.

Чл.13. При подготовка за възлагане на обществена поръчка Възложителят може да проведе пазарни консултации, да възложи изготвянето на поръчката на независими експерти със съответната компетентност и експертиза, може да ползва поръчка на Възложител от ЦАИС ЕОП сходна на планираната от него поръчка и да адаптира същата към предмета на своята поръчка. 

Чл.14. За изготвянето на документация за възлагане на ОП, Директорът на центъра може да използва външни лица /експерти и/или юристи/, а при необходимост и към технически експерти за изработването на техническите спецификации и на методиката за оценка на офертите в документацията за участие в процедурата при критерий „икономически най-изгодна оферта”, както и на конкурсните програми при конкурсите за проект.

Чл.15. Директорът на ЦСОП - гр. Пазарджик одобрява документацията за обществената поръчка . 

Чл.16. (1) Документацията за участие при провеждане на процедури по ЗОП има задължителното съдържание по Закона за обществените поръчки:

1. Решението за откриване на процедура за възлагане на обществена поръчка.
2. Обявлението за обществената поръчка.

        3.Пълното описание на предмета на поръчката, включително на обособените позиции.
        4. Техническите спецификации, които се изготвят при спазване на изискванията на  Закона за обществените поръчки.
       5.Минималните изисквания, на които трябва да отговарят вариантите, и специалните изисквания за тяхното представяне, когато възложителят допуска варианти.
       6. Инвестиционните проекти, когато се изискват при обществената поръчка за строителство.
       7. Методиката за определяне на комплексната оценка на офертата, когато критерият за оценка е икономически най-изгодната оферта.

       8. Образец на офертата, както и указание за подготовката й.
       9. Проекта на договор.

(2) Решение за откриване на процедура, обявлението или публична покана се изготвят от юрист или външен експерт и се представят  на директора на училището за подпис.

Чл.17. След изготвяне и комплектоване на документация за възлагане на обществена поръчка, същата се представя за утвърждаване от директора на ЦСОП - гр. Пазарджик и се публикува в ЦАИС ЕОП. Възложителят предоставя пълен, неограничен, пряк и безплатен достъп чрез електронни средства до документациите за обществените поръчки в централизираната електронна платформа. Документите, които се отнасят до определена обществена поръчка, рамково споразумение или квалификационна система, се обособяват на профила на Възложителя в отделна електронна преписка. 

Чл. 18 (1) Електронната платформа осигурява възможност за: 

1. подготовка и публикуване на решенията, обявленията и документацията за обществени поръчки; 

2. подготовка и получаване на запитвания и предоставяне на разяснения в срок определен в ЗОП; 

3. подготовка и изпращане на покани; 

4. подготовка и подаване на заявления за участие и оферти; 

5. оценяване на офертите; 

6. сключване на договор; 

7. обмен на друга информация и документи.
ГЛАВА ВТОРА
РЕД ЗА СТАРТИРАНЕ И ПРОВЕЖДАНЕ НА ПРОЦЕДУРИ ЗА ВЪЗЛАГАНЕ НА ОБЩЕСТВЕНИ ПОРЪЧКИ
Раздел І
ПРИЛОЖНО ПОЛЕ
Чл. 19. (1) Процедурите в чл.18 от ЗОП са:
1. открита процедура;

2. ограничена процедура;

3. състезателна процедура с договаряне;

4. договаряне с предварителна покана за участие;

5. договаряне с публикуване на обявление за поръчка;

6. състезателен диалог;

7. партньорство за иновации;

8. договаряне без предварително обявление;

9. договаряне без предварителна покана за участие;

10. договаряне без публикуване на обявление за поръчка;

11. конкурс за проект;

12. публично състезание;

13. пряко договаряне.

(2) Открита процедура и публично състезание са процедури, при които всички заинтересовани лица могат да подадат оферта.

(3) Ограничена процедура е процедура, при която оферти могат да подадат само кандидати, които са получили покана от възложителя след проведен предварителен подбор.

(4) При процедурите по ал. 1, т. 3 - 5 възложителят провежда преговори с кандидати, получили покана след проведен предварителен подбор. Като основа за провеждане на преговорите кандидатите подават първоначални оферти.

(5) Състезателен диалог е процедура, при която възложителят провежда диалог с допуснатите след предварителен подбор кандидати с цел да определи едно или повече предложени решения, отговарящи на неговите изисквания, след което да покани предложилите ги кандидати да подадат окончателни оферти.

(6) Партньорство за иновации е процедура, при която възложителят провежда преговори с допуснатите кандидати след предварителен подбор с цел да установи партньорство с един или повече партньори, които да извършват определена научноизследователска и развойна дейност.

(7) При процедурите на договаряне по ал. 1, т. 8 - 10 и 13 възложителят провежда преговори за определяне на клаузите на договора с едно или повече точно определени лица.

(8) (Изм. и доп. - ДВ, бр. 86 от 2018 г., в сила от 01.03.2019 г.) Конкурс за проект е процедура, при която възложителят придобива основно в областите на градското и селищното устройство, архитектурата, инженеринговата дейност или на обработката на данни, план или идеен проект, избран от независимо жури въз основа на проведен конкурс със или без присъждане на награди. Конкурсът за проект може да бъде открит или ограничен.

Приложими процедури  - съгласно Чл. 19. (1) от ЗОП -  При възлагане на обществени поръчки публичните възложители прилагат процедурите по чл. 18, ал. 1, т. 1 - 3 , 6 - 8 и 11 - 13.

Стойностни прагове -  съгласно Чл. 20. (1) от ЗОП - Процедурите по чл. 18, ал. 1, т. 1 - 11 се прилагат, когато:

1. публични възложители, както и техни обединения възлагат обществени поръчки с прогнозна стойност, по-голяма или равна на:

а) (изм. - ДВ, бр. 86 от 2018 г., в сила от 01.03.2019 г., изм. - ДВ, бр. 88 от 2023 г., в сила от 01.01.2024 г.) 10 526 116 лв. - за строителство;

б) (изм. - ДВ, бр. 86 от 2018 г., в сила от 01.03.2019 г., изм. - ДВ, бр. 102 от 2019 г., в сила от 01.01.2020 г., изм. - ДВ, бр. 88 от 2023 г., в сила от 01.01.2024 г.) 273 812 лв. - за доставки и услуги;

в) (изм. - ДВ, бр. 86 от 2018 г., в сила от 01.03.2019 г., изм. - ДВ, бр. 88 от 2023 г., в сила от 01.01.2024 г.) 1 466 850 лв. - за услуги по приложение № 2;

2. публични възложители, работещи в областта на отбраната, възлагат обществени поръчки с прогнозна стойност, по-голяма или равна на:

а) (изм. - ДВ, бр. 86 от 2018 г., в сила от 01.03.2019 г., изм. - ДВ, бр. 88 от 2023 г., в сила от 01.01.2024 г.) 10 526 116 лв. - за строителство;

б) (изм. - ДВ, бр. 86 от 2018 г., в сила от 01.03.2019 г., изм. - ДВ, бр. 102 от 2019 г., в сила от 01.01.2020 г., изм. - ДВ, бр. 88 от 2023 г., в сила от 01.01.2024 г.) 273 812 лв. - за услуги и за доставки, които включват продукти по приложение № 3;

в) (изм. - ДВ, бр. 86 от 2018 г., в сила от 01.03.2019 г., изм. - ДВ, бр. 102 от 2019 г., в сила от 01.01.2020 г., изм. - ДВ, бр. 88 от 2023 г., в сила от 01.01.2024 г.) 420 497 лв. - за доставки, които включват продукти извън обхвата на приложение № 3;

г) (изм. - ДВ, бр. 86 от 2018 г., в сила от 01.03.2019 г., изм. - ДВ, бр. 88 от 2023 г., в сила от 01.01.2024 г.) 1 466 850 лв. - за услуги по приложение № 2;

3. секторни възложители възлагат обществени поръчки с прогнозна стойност, по-голяма или равна на:

а) (изм. - ДВ, бр. 86 от 2018 г., в сила от 01.03.2019 г., изм. - ДВ, бр. 88 от 2023 г., в сила от 01.01.2024 г.) 10 526 116 лв. - за строителство;

б) (изм. - ДВ, бр. 86 от 2018 г., в сила от 01.03.2019 г., изм. - ДВ, бр. 102 от 2019 г., в сила от 01.01.2020 г., изм. - ДВ, бр. 88 от 2023 г., в сила от 01.01.2024 г.) 842 950 лв. - за доставки и услуги;

в) (изм. - ДВ, бр. 86 от 2018 г., в сила от 01.03.2019 г., изм. - ДВ, бр. 88 от 2023 г., в сила от 01.01.2024 г.) 1 955 800 лв. - за услуги по приложение № 2;

4. публични и секторни възложители възлагат поръчки в областите отбрана и сигурност с прогнозна стойност, по-голяма или равна на:

а) (изм. - ДВ, бр. 86 от 2018 г., в сила от 01.03.2019 г., изм. - ДВ, бр. 102 от 2019 г., в сила от 01.01.2020 г., изм. - ДВ, бр. 88 от 2023 г., в сила от 01.01.2024 г.) 842 950 лв. - за доставки на военно оборудване, включително на части, компоненти и/или монтажни елементи за него, включително оборудване, включено в списъка на продуктите, свързани с отбраната, приет на основание чл. 2, ал. 1 от Закона за експортния контрол на продукти, свързани с отбраната, и на изделия и технологии с двойна употреба;

б) (изм. - ДВ, бр. 86 от 2018 г., в сила от 01.03.2019 г., изм. - ДВ, бр. 102 от 2019 г., в сила от 01.01.2020 г., изм. - ДВ, бр. 88 от 2023 г., в сила от 01.01.2024 г.) 842 950 лв. - за доставки на чувствително оборудване, включително на части, компоненти и/или монтажни елементи за него;

в) (изм. - ДВ, бр. 86 от 2018 г., в сила от 01.03.2019 г., изм. - ДВ, бр. 102 от 2019 г., в сила от 01.01.2020 г., изм. - ДВ, бр. 88 от 2023 г., в сила от 01.01.2024 г.) 842 950 лв. - за услуги, пряко свързани с оборудването по букви "а" и "б" за всеки и всички елементи от неговия жизнен цикъл;

г) (изм. - ДВ, бр. 86 от 2018 г., в сила от 01.03.2019 г., изм. - ДВ, бр. 88 от 2023 г., в сила от 01.01.2024 г.) 10 526 116 лв. - за строителство, пряко свързано с оборудването по букви "а" и "б" за всеки и всички елементи от неговия жизнен цикъл;

д) (изм. - ДВ, бр. 86 от 2018 г., в сила от 01.03.2019 г., изм. - ДВ, бр. 102 от 2019 г., в сила от 01.01.2020 г., изм. - ДВ, бр. 88 от 2023 г., в сила от 01.01.2024 г.) 842 950 лв. - за услуги за специфични военни цели или за чувствителни услуги;

е) (изм. - ДВ, бр. 86 от 2018 г., в сила от 01.03.2019 г., изм. - ДВ, бр. 88 от 2023 г., в сила от 01.01.2024 г.) 10 526 116 лв. - за строителство за специфични военни цели или за чувствително строителство;

5. (изм. - ДВ, бр. 88 от 2023 г., в сила от 01.01.2024 г.) възложителите провеждат конкурс за проект на стойност, по-голяма или равна на 100 000 лв.

(2) Възложителите прилагат процедурите по чл. 18, ал. 1, т. 12 или 13, когато обществените поръчки имат прогнозна стойност:

1. (изм. - ДВ, бр. 86 от 2018 г., в сила от 01.03.2019 г., изм. - ДВ, бр. 88 от 2023 г., в сила от 01.01.2024 г.) при строителство - от 300 000 лв. до 10 526 116 лв.;

2. (изм. - ДВ, бр. 88 от 2023 г., в сила от 01.01.2024 г.) при доставки и услуги, включително и услугите по приложение № 2 - от 100 000 лв. до съответния праг по ал. 1 в зависимост от вида на възложителя и предмета на поръчката.

(3) Възложителите прилагат реда за възлагане чрез събиране на оферти с обява или покана до определени лица, когато обществените поръчки имат прогнозна стойност:

1. (изм. - ДВ, бр. 88 от 2023 г., в сила от 01.01.2024 г.) при строителство - от 80 000 лв. до 300 000 лв.;

2. (изм. - ДВ, бр. 88 от 2023 г., в сила от 01.01.2024 г.) при доставки и услуги, с изключение на услугите по приложение № 2 - от 50 000 лв. до 100 000 лв.

(4) Възложителите могат да възлагат директно обществени поръчки с прогнозна стойност, по-малка от:

1. (изм. - ДВ, бр. 88 от 2023 г., в сила от 01.01.2024 г.) 80 000 лв. - при строителство;

2. (изм. - ДВ, бр. 88 от 2023 г., в сила от 01.01.2024 г.) 100 000 лв. - при услуги по приложение № 2;

3. (изм. - ДВ, бр. 88 от 2023 г., в сила от 01.01.2024 г.) 50 000 лв. - при доставки и услуги извън тези по т. 2.

(5) В случаите по ал. 4, т. 2 и 3 възложителите могат да доказват разхода само с първични платежни документи, без да е необходимо сключването на писмен договор.

(6) Обществените поръчки по ал. 1, т. 4 на стойност, по-малка от съответния праг, могат да се възлагат директно, но възложителите са длъжни да сключат писмен договор.

(7) Възложителите по чл. 5, ал. 2, т. 15 прилагат реда за възлагане чрез събиране на оферти с обява или покана до определени лица, когато обществените поръчки имат прогнозна стойност:

1. (изм. - ДВ, бр. 86 от 2018 г., в сила от 01.03.2019 г., изм. - ДВ, бр. 88 от 2023 г., в сила от 01.01.2024 г.) при строителство - от 300 000 лв. до 10 526 116 лв.;

2. (изм. - ДВ, бр. 88 от 2023 г., в сила от 01.01.2024 г.) при доставки и услуги - от 100 000 лв. до съответния праг по ал. 1 в зависимост от предмета на поръчката.

(8) Възложителите по чл. 5, ал. 2, т. 15 могат да възлагат директно обществени поръчки с прогнозна стойност под праговете по ал. 7, като при доставки и услуги могат да докажат разхода само с първични платежни документи, без да е необходимо сключването на писмен договор.

(9) Възложителите имат право да възложат конкретна обществена поръчка по ред, приложим за по-високи стойности, като в този случай са длъжни да прилагат всички правила, валидни за избрания от тях ред.

Чл. 20. (1) Решението и обявлението за поръчката, се изпращат  до АОП  за предварителен контрол само в указаните от АОП случаи.
(2)Обменът на документи и съобщения между Възложителя, кандидати, участници и изпълнители на обществени поръчки се осъществява чрез платформата в предвидените от закона случаи. 

(6) При публикуване на документите за обществена поръчка се заличава защитената със закон информация, като се посочва основанието за това  

Чл. 21. (1)  Копия от становищата от предварителния контрол на АОП се прилагат към досието на обществената поръчка. 

                                                        Раздел ІІ.

ИЗГОТВЯНЕ, СЪГЛАСУВАНЕ И УТВЪРЖДАВАНЕ НА ДОКУМЕНТАЦИЯТА, ПЛАТФОРМА
 Чл. 22. Документацията на процедурата се утвърждава от директора на центъра, като  се окомплектова по следния начин:
1. Титулна страница – съгласувана с  подпис на директора.
2. Съдържание на документацията.
3. Решение за откриване на процедурата  и  одобряване на документацията и обявлението на процедурата. 
4. Пълно описание на обектите на поръчката , технически условия и критерии за оценка на офертите.
5.  Условия за участие в процедурата.
6. Указания към кандидатите за възлагане на обществената поръчка. 
В обявлението задължително се посочва деня, мястото и часа на отваряне на предложенията. 
7. Приложения: с приложени образци.  
     Чл. 23. Документацията се получава от участниците чрез платформата в която се публикува документацията за съответната поръчка.
     Чл.24. (1) Платформата съхранява в криптиран вид до тяхното отваряне: 

1. заявления за участие; 

2. оферти, в т.ч. съдържащите се в тях ценови предложения; 

3. допълнителни документи свързани с участието в обществената поръчка; 

(2) Документите по ал. 1 се криптират с уникален ключ, генериран в интернет браузър на потребителя. 

(3) Генерираният ключ се съхранява единствено от кандидатите и участниците, които следва да декриптират с него документите по ал. 1 в платформата, в периода от: 

1. изтичане на срока за получаване на заявления или оферти или проекти до обявените дата и час за тяхното отваряне; 

2. изпращането на съобщението за отваряне на ценовите предложения до обявените дата и час за тяхното отваряне. 

(4) Кандидатите и участниците, които не са декриптирали документите по ал. 1 в срока по ал. 3, се отстраняват от участие на основание чл. 107, т. 5 от ЗОП. 

Чл. 25. (1) Възложителят назначава комисията по чл. 103, ал. 1 от ЗОП със заповед.

(2) В заповедта се определят: 

1. поименният състав на членовете и лицето определено за председател; 

2. сроковете за извършване на работата; 

3. място на съхранение на документите, свързани с обществената поръчка, до приключване работата на комисията. 

(3) Членове на комисията по ал. 1 могат да са и външни лица. 

(4) В случаите по ал. 3 Възложителят сключва писмен договор с всяко от лицата, привлечени като председател или членове на комисията. 

Чл. 26. (1) Председателят на комисията: 

1. свиква заседанията на комисията и определя график за работата ѝ; 

2. информира Възложителя за всички обстоятелства, които препятстват изпълнението на поставените задачи в посочените срокове; 

3. прави предложения за замяна на членове на комисията при установена невъзможност някой от тях да изпълнява задълженията си; 

(2) Членовете на комисията: 

1. участват в работата на комисията; 

2. лично разглеждат документите, участват при вземането на решения и поставят оценки на офертите; 

3. подписват всички протоколи и доклади от работата на комисията; 

(3) Решенията на комисията се вземат с обикновено мнозинство. 

(4) Когато член на комисия не е съгласен с решенията и предложенията на комисията, той подписва съответните документи с особено мнение. Особеното мнение се аргументира писмено, като мотивите са неразделна част от доклада по чл. 103, ал. 3 от ЗОП.

5) Членовете на комисията подписват декларация за липсата на обстоятелства по чл. 

103, ал. 2 от ЗОП след узнаване на кандидатите или участниците

(6) Членовете на комисията са длъжни да пазят в тайна обстоятелствата, които са узнали във връзка със своята работа в комисията. 

(7) Комисията и всеки от членовете й са независими при изразяване на становища и вземане на решения, като в действията си се ръководят единствено от закона. 

(8) Всеки член на комисия е длъжен незабавно да докладва на Възложителя случаите, при които е поставен под натиск да вземе нерегламентирано решение в полза на кандидат или участник. 

Чл. 27. Резултатите от работата на комисията се отразяват в доклад/протокол. 

Чл. 28. В случай, че протоколът/докладът за резултатите от работата на комисията не е утвърден от Възложителя, преди изтичане на валидността на офертите, на участниците се изпраща писмо, подписано от Възложителя, с което се иска от тях да потвърдят валидността на офертите си за определен нов срок. Участник, който не удължи или не потвърди срока на валидност на офертата си, се отстранява от участие. 

Чл. 29. След извършване на действията от настоящите правила се обявява класирането на участниците и участника, определен за изпълнител, респективно за прекратяването й придружено с мотиви съгласно ЗОП.

Чл. 30.  (1) В тридневен срок след подписването на доклада/протокола от работата на комисията от всички нейни членове, председателят предава за утвърждаване на Възложителя доклада/протокола - решението. 

(2) В срок посочен в чл. 106, ал. 3-5 от ЗОП, след получаване на доклада по ал. 1, Възложителят го утвърждава или го връща на комисията с писмени указания . 

Чл. 31. (1) В 10-дневен срок от утвърждаване на доклада Възложителят издава решение за определяне на изпълнител или за прекратяване на процедурата. 

(2) Кандидатите и участниците се уведомяват за решението по ал. 1 в 3-дневен срок от неговото издаване, чрез съобщение на техните потребителски профили в платформата ЦАИС ЕОП, към което е прикачено съответното решение. Същото се смята за връчено от постъпването на съобщението на потребителския профил, което се удостоверява от платформата чрез електронен времеви печат. (3) При образуване на производство пред КЗК и ВАС, директорът на центъра, съвместно с юрист, изготвят становище по жалбата (жалбите), съобразно сроковете, установени в ЗОП.

(4) След изтичане на сроковете за обжалване или влизане в сила на решенията на КЗК и ВАС (ако са налични) и решението на възложителя не е отменено започва процедура по сключване на договор с определеният/те за изпълнител/и участник/ци.

Чл.32. При възлагане на обществени поръчки на ниска стойност – събиране на оферти с обява. Покана до определени лица. Директно възлагане на обществени поръчки. Сключване на договор под условие действията при възлагане на обществени поръчки по чл. 20, ал. 3 и ал. 4 от ЗОП Възложителят спазва правилата на ЗОП и ППЗОП
(1).  При покана до определени лица, се посочват лицето/лицата, до които да се изпрати поканата, като се посочат и мотивите за избрания ред за възлагане. 

(2) Възложителят открива възлагането на поръчка на стойност по чл. 20, ал. 3 от ЗОП с публикуване в РОП на обявата за събиране на оферти, която се изготвя по образец в ЦАИС ЕОП от служител на ЦСОП или от външен експерт, определен за подготовка на поръчката;

(3) Възложителят назначава комисия. 

(4) Офертите получени през платформата се отварят по реда на ЗОП и ППЗОП. 

Чл.33. (1) При възлагане на обществена поръчка с прогнозна стойност, която попада под праговете на чл. 20, ал. 4 от ЗОП, Възложителят може да възложи директно обществената поръчка
Раздел ІІІ

СКЛЮЧВАНЕ НА ДОГОВОР

Чл.34. (1)  След изтичането на предвидения в чл. 197 от ЗОП 10 - дневен срок за обжалване на Решението на Възложителя и след изтичане на 14 - дневния срок от уведомяване на заинтересованите участници, се  изготвя договор за обществена поръчка, съответстващ на проекта на договора, приложен в документацията за участие в процедурата и допълнен с всички предложения от офертата на участника, въз основа на които е определен за изпълнител на поръчката. Договорът се изготвя в три еднообразни екземпляра. 

(2) Промени в проекта на договор се допускат по изключение, когато са изпълнени условията по чл. 116, ал. 1 от ЗОП и са наложени от обстоятелства, настъпили по време или след провеждане на процедурата. 

(3) Подготвя се писмо/покана, подписано/а от Възложителя и се изпраща до определения за изпълнител участник или кандидат, през ЦАИС и се указва да се представят документи съгласно чл. 112, ал. 1 от ЗОП като се указва н срок за представянето им. 

(4) Възложителят сключва с определения изпълнител писмен договор за обществена поръчка, при условие, че преди подписване на договора определеният изпълнител е изпълнил изискванията на чл. 112, ал. 1 от ЗОП. 

 (5) Договорът се съгласува и подписва от Главния счетоводител ;

(7) След подписване на договора от Възложителя и изпълнителя, което може да бъде извършено и по реда на Закона за електронния документ и електронния подпис, същият се регистрира в деловодната система на Възложителя, както и в електронната преписка на обществената поръчка в ЦАИС ЕОП.. 

Чл. 35. (1) Възложителя осигурява изпращане и публикуване обявление за възложена поръчка в сроковете, съгласно ЗОП и ППЗОП в ЦАИС ЕОП. В деня на публикуване на обявлението в РОП и в Профила на купувача, се публикува и договорът за изпълнение, заедно с всички приложения към него. 

Чл.36 (1) Възложителят може да прекрати процедурата или да определи за изпълнител и да сключи договор с втория класиран участник в случаите, когато участникът, класиран на първо място:

1. Откаже да сключи договора.
2. Не изпълни някое от изискванията по ЗОП.

ГЛАВА ТРЕТА

КОНТРОЛ ПО ИЗПЪЛНЕНИЕТО

НА СКЛЮЧЕНИТЕ ДОГОВОРИ ЗА ОБЩЕСТВЕНИ ПОРЪЧКИ

Чл. 37. (1) Контролът по изпълнението на договорите се осъществява от директорът на ЦСОП -  гр. Пазарджик или упълномощено от него лице.

 (2) Главният счетоводител на центъра  отговаря за изпълнението на финансовите клаузи на договорите, като следи за наличието на вземания и задължения по тях като главници, лихви, неустойки, освобождаване на гаранции и други финансови задължения и тежести. Той се счита за уведомен за сключването на договора от момента, в който положи подписа си под него.

Чл. 38 (1). Гл.счетоводител, упражняващ контрол по изпълнението на договора, формира в нарочна папка всички документи, съставени по време на изпълнението на договора. 

(2) След приключване изпълнението на договора, папката, ведно със становището за освобождаване на гаранцията за изпълнение, информацията за изпълнен договор и опис на всички документи, съдържащи се в досието по ал. 1, се архивират. 

       Чл. 39. (1) При изпълнението на договорите по проекти и програми, финансирани от ЕС, контролът за техническото изпълнение на договорите се осъществява от ръководителя на екипа по управление на проекта, като същият носи същата отговорност за изпълнение на договора съвместно с Възложителя. 

Чл. 40. (1) При изпълнение на договори за строителство, независимо от източника на финансиране, контрол по отношение на всички документи, създавани при изпълнение на договори за СМР, относими към спазване на КСС, спазване на срока на договора и качеството на изпълнените СМР осъществява лицето, на което е възложен инвеститорският контрол. 

(2) Лицето, осъществяващо инвеститорски контрол, отговаря за издаване на изискуемите документи към всеки един етап от изпълнението на договора и при всяко плащане. 

(3) Главният счетоводител след запознаване с представените документи и осъщественият текущ контрол, дава становище за извършване на плащането съобразно разписаните в договора срокове за плащане. 

Чл. 41. При установяване на нередности при осъществяване на контрола по изпълнение на задълженията по договора, определеното длъжностно лице уведомява писмено Възложителя за извършените /неизвършените до момента работи (услуги, строителство, доставки), спазен ли е или не срокът на задължението по договора. 

Чл. 42. При приемане на извършената работа се съставя приемо-предавателен протокол, подписан от изпълнителя и Възложителя или упълномощено от него лице. 

Чл. 43. (1) Контролът върху финансовото изпълнение на договора се осъществява от Главния счетоводител. 

(2) Главният счетоводител осъществява контрол върху финансовото изпълнение на договорите, чрез текущо наблюдение на оперативната дейност на счетоводството. На контрол подлежат представените финансови документи и изразяване на становище по тях за осъществен технически контрол относно изпълнението на договорите и протокола за приемане на възложената работа.
ГЛАВА ЧЕТВЪРТА

ДОСИЕ И СЪХРАНЕНИЕ НА ДОКУМЕНТАЦИЯТА

НА ОБЩЕСТВЕНАТА ПОРЪЧКА

Раздел I
СЪХРАНЯВАНЕ НА ДОКУМЕНТАЦИЯТА ПО ОБЩЕСТВЕНАТА ПОРЪЧКА

Чл. 44. Досиетата, изготвяни по ЗОП, се съхраняват в сроковете, предвидени в законовата уредба, а тези по проекти и програми, финансирани със средства от ЕС или друг финансиращ орган – съобразно сроковете, определени от финансиращата институция. 
Чл. 45. (1) Възложителят чрез въведената електронна платформа за възлагане на поръчки ЦАИС ЕОП, обезпечава документирането/следенето на всеки етап от цикъла на обществените поръчки проведени в община Брацигово по реда на ЗОП 

(2) Всички оферти, заявления и документи представени от участници в обществена поръчка са неразделна част от досието на всяка една от тях и се съхраняват на хартиен носител при експерт „Обществени поръчки.“
Раздел ІІ

ИЗПРАЩАНЕ НА ИНФОРМАЦИЯТА ПО ЧЛ. 230 ал.4 ОТ ЗОП ДО

АГЕНЦИЯТА ПО ОБЩЕСТВЕНИ ПОРЪЧКИ

Чл. 46. Директорът на ЦСОП - гр. Пазарджик и  главният счетоводител са  длъжни в срок до 31 март на следващата година да изпратят обобщена информация по образец, утвърден от изпълнителния директор на агенцията, за всички разходвани средства във връзка с обществени поръчки на стойност по чл.20, ал.3,4,6, и 7 от ЗОП.
Раздел ІІІ
Провеждане на въвеждащо в поддържащо обучение на лицата, ангажирани с управлението на цикъла на обществената поръчка
Чл. 47. (1) Възложителят осигурява поддържащо обучение всяка календарна година на всички служители, ангажирани с управлението на цикъла на обществените поръчки.
ЗАКЛЮЧИТЕЛНИ РАЗПОРЕДБИ


        §1 Тези вътрешни правила подлежат на актуализации и допълване. 
        §2   Вътрешните правила са утвърдени със заповед № РД-05 – 703/17.06.2025г. и влизат в сила от 01.06.2025г.

Директор:П

